રમતગમત અધિકારીની કચેરી, સુરત ગ્રામ્યના અધિકારીશ્રી વિરલ પટેલે આ વર્ષે સરકાર દ્વારા કલાકારોને સુવિધા માટે ઓનલાઈન અને ઓફલાઈન રજિસ્ટ્રેશનની સુવિધા રાખવામાં આવી હોવાનું જણાવી ગત વર્ષે કલા મહાકુંભમાં ત્રણ વય જૂથ સામેલ હતા, જેમાં ફેરફાર કરી આ વર્ષે ૬ થી ૧૪, ૧૫ થી ૨૦, ૨૧ થી ૫૯ અને ૬૦ વર્ષથી ઉપરની વય જૂથ એમ ચાર કેટેગરી રાખવામાં આવી હોવાની વિગતો આપી હતી. મહત્વની વાત એ છે ૬૦ વર્ષથી ઉપરના વયજૂથની સ્પર્ધા માત્ર રાજ્યકક્ષાએ રાખવામાં આવી છે, જેમાં ફકત વ્યક્તિગત કૃતિઓનો સમાવેશ કરવામાં આવશે. ગત વર્ષે સ્પર્ધાઓમાં આ વર્ષે વધુ ૭ કઓ ઉમેરવામાં આવી છે. સ્પર્ધામાં ભાગ લેવા માટે તા.૧ થી ૧૫ જુલાઈ સુધી રજિસ્ટ્રેશન કરી શકાશે. તા.૧૬ થી ૨૨ જુલાઈ તાલુકા કક્ષાની ઈવેન્ટ તથા તા.૧૭ જુલાઈથી ૫ ઓગસ્ટ જિલ્લાકક્ષાની ઈવેન્ટ તેમજ તા.૮ થી ૧૯ ઓગસ્ટ પ્રદેશકક્ષાની ઈવેન્ટ અને તા.૪ થી ૧૦ સપ્ટેમ્બર રાજ્યકક્ષાની ઈવેન્ટ યોજાશે.